
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 599 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μερική ανάκληση της αναγκαστικής απαλλο¬ 
τρίωσης πσυ κηρύχθηκε με την υπ’ αριθμ. 

Δ.10914/7653/30.11.1966 (ΦΕΚ 201/Δ719.12.1966) κοι¬ 
νή απόφαση των Υπουργών Οικονομικών και Δη¬ 
μοσίων Έργων. 1 

Έγκριση πολεοδομικής μελέτης της έκτασης ιδιοκτη¬ 
σίας φυσικών προσώπων στη θέση «Καλογήρου - 

Ντινιούς» του Δήμου Ιστιαίας (Ν. Ευβοίας). 2 

Χαρακτηρισμός ως διατηρητέου του κτιρίου, που βρί¬ 
σκεται επί των οδών Σκληβανιώτου και Μακρο- 
πούλου του εγκεκριμένου ρυμοτομικού σχεδίου 
του Δήμου Λαμίας (Ν. Φθιώτιδας) και καθορισμός 
ειδικών όρων και περιορισμών δόμησης και χρή¬ 


σεων αυτού. 3 

ΑΠΟΦΑΣΕΙ Σ 

Αριθμ. 1056268/4317/Δ0010 (1) 


Μερική ανάκληση της αναγκαστικής απαλλοτρίωσης που 
κηρύχθηκε με την υπ’ αριθμ. Δ.10914/7653/30.11.1966 
(ΦΕΚ 201/Δ719.12.1966) κοινή απόφαση των Υπουργών 
Οικονομικών και Δημοσίων Έργων. 

ΟΙ ΥΦΥΠΟΥΡΓΟΙ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 12 του ν. 2882/2001 «Κώδι¬ 
κας Αναγκαστικών Απαλλοτριώσεων Ακινήτων». 

2. Την υπ’ αριθμ. Δ.10914/7653/30.11.1966 (ΦΕΚ 201 
/Δ/19.12.1966) κοινή απόφαση των Υπσυργών Οικονο¬ 
μικών και Δημοσίων Έργων, με την οποία κηρύχτηκε 
αναγκαστική απαλλοτρίωση για τη διάνοιξη τμήματος 
της Επαρχ. Οδού αρ. 14 στο Νομό Ρεθύμνης. 

3. Το υπ’ αριθμ. Δ12α/ΦΝΤΡ/0/33907/13.3.2006 έγγρα¬ 
φο του ΥΠΕΧΩΔΕ, με το οποίο προτείνεται η μερική 
ανάκληση της παραπάνω συντελεσμένης απαλ/σης, 
ως προς τμήμα της 158 ιδιοκτησίας, με τα συνημμένα 
του. 

4. Το αντίγραφο του 7421/19.5.2006 διπλοτύπου εί¬ 
σπραξης της Δ.Ο.Υ. Ρεθύμνου, από το οποίο προκύπτει 
ότι η αποζημίωση που καθορίστηκε με την υπ’ αριθμ. 
1041894/3142/Δ0010/18.5.2006 απόφαση του Υπουργού 


13 Ιουλίου 2006 

Οικονομίας και Οικονομικών, για τη συγκεκριμένη ιδιο¬ 
κτησία, επιστράφηκε εμπρόθεσμα. 

5. Το γεγονός ότι η προς ανάκληση έκταση δεν χρει¬ 
άζεται για την εκπλήρωση του αρχικού ή άλλου σκοπού 
δημόσιας ωφέλειας. 

6. Την υπ’ αριθμ. 4881/19.5.2004 κοινή απόφαση του 
Πρωθυπουργού και του Υπουργού ΠΕ.ΧΩ.Δ.Ε., σχετικά 
με ανάθεση αρμοδιοτήτων στους Υφυπουργούς ΠΕ.ΧΩ. 
Δ.Ε. Θεμ. Ξανθόπουλο και Στ. Καλογιάννη και την Δ17/ 
α/08/83/Φ.221/8.6.2005 (ΦΕΚ 802/Β/2005) τροποποίηση 
αυτής. 

7. Την υπ’ αριθμ. 37930/ΔΙΟΕ1264/14.10.2005 (ΦΕΚ 
1432/Β/2005) κοινή απόφαση του Πρωθυπουργού και 
του Υπουργού Οικονομίας και Οικονομικών, σχετικά 
με ανάθεση αρμοδιοτήτων στους Υφυπουργούς Οικο¬ 
νομίας και Οικονομικών, όπως τροποποιήθηκε με την 
5733/ΔΙΟΕ179/9.2.2006 (ΦΕΚ 204/Β/2006) όμοια, αποφα¬ 
σίζουμε: 

Ανακαλούμε μερικά την αναγκαστική απαλλοτρίωση 
που κηρύχθηκε με την υπ’ αριθμ. Δ.10914/7653/30.11.1966 
(ΦΕΚ 201/Δ719.12.1966) κοινή απόφαση των Υπουργών 
Οικονομικών και Δημοσίων Έργων για τη διάνοιξη τμή¬ 
ματος της Επαρχιακής Οδού αρ. 14 (τμήμα Ρέθυμνο 
-Μικρά Ανώγεια - Αγ. Ειρήνη - Ρουσοσπίτι - Χρωμονα- 
στήρι - Πρασιές) στο Νομό Ρεθύμνης, ως προς τμήμα της 
158 ιδιοκτησίας έκτασης 796,37 τ.μ., όπως εμφανίζεται 
υπό κλίμακα 1:500 και με περιμετρικά στοιχεία 340-328- 
329-330-331-341-4-5-6-611-294-297-615-5'-4'-3'-2'-340 στο 
από Ιουλίου 2005 τυπογραφικό διάγραμμα του πολ./μηχ. 
Στέλιου Λυγίζου, θεωρημένου από τη Δνση Τ/Υ Νομαρχ. 
Αυτοδ/σης Ρεθύμνης στις 14.2.2006 και στον από αντί¬ 
στοιχο κτηματολογικό πίνακα που συνέταξε βάσει του 
ίδιου διαγρ/τος για την Δ/νσης Δ12 του ΥΠΕΧΩΔΕ η 
τοπ./μηχ. Χαραλαμπία Μαρούδη στις 24.2.2006, επειδή 
το τμήμα αυτό δεν χρειάζεται για το σκοπό της απαλ¬ 
λοτρίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2006 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΠΕΤΡΟΣ ΔΟΥΚΑΣ 


ΘΕΜ. ΞΑΝΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 25259 (2) 

Έγκριση πολεοδομικής μελέτης της έκτασης ιδισκτησί- 
ας φυσικών προσώπων στη θέση «Καλογήρου - Ντι- 
νιούς» του Δήμου Ιστιαίας (Ν. Εύβοιας). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 5 του άρθρου 24 του 
V. 2508/1997 «Βιώσιμη οικιστική ανάπτυξη των πόλεων 
και οικισμών της Χώρας και άλλες διατάξεις» (ΑΊ24), 
όπως το δεύτερο εδάφιο τροποποιήθηκε με την παρ. 
25α του άρθρου 13 του ν. 3212/2003 «Άδεια δόμησης, 
πολεοδομικές και άλλες διατάξεις θεμάτων αρμοδιό¬ 
τητας του Υπουργείου Περιβάλλοντος Χωροταξίας και 
Δημοσίων Έργων» (Α'308). 

2. Τις διατάξεις των άρθρων 152 (παρ. 1 και 2), 153 (παρ. 
1, 2 και 3), 160 (παρ. 1 και 2), 161 (παρ. 1), 243, 248, 249, 
250 και 255 του από 14.7.1999 π.δ/τος «Κώδικας Βασικής 
Πολεοδομικής Νομοθεσίας» (Δ'580), όπως τα άρθρα 243, 
248,249,250 και 255 τροποποιήθηκαν με τα άρθρα 4, 5, 6, 
7 και 13 αντίστοιχα του ν. 2831/2000 «Τροποποίηση των 
διατάξεων του ν. 1577/1985 «Γενικός Οικοδομικός Κανο¬ 
νισμός» και άλλες πολεοδομικές διατάξεις» (ΑΊ40). 

3. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά Όργανα» (Α'98). 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β’ 754). 

5. Την υπ’ αριθμ. 26643/4170/12.11.2001 απόφαση της 
Υφυπουργού Περιβάλλοντος, Χωροταξίας και Δημοσίων 
Έργων «Εγκριση γενικών κατευθύνσεων ειδικά ρυθμιζό- 
μενης πολεοδομικής δραστηριότητας (ΠΕΡΠΟ) ιδιοκτη¬ 
τών γης στην εκτός σχεδίου πόλεως και εκτός οικισμών 
προ του έτους 1923 καθώς και οικισμών μέχρι 2.000 
κατοίκων στο νομό ν. Ευβοίας» (ΔΊ026), όπως τροπο¬ 
ποιήθηκε με την 49310/8.12.2003 (ΔΊ370 Δ/16.12.2003). 

6. Την υπ’ αριθμ. 101446/573/20.2.2004 κοινή υπουρ¬ 
γική απόφαση «Εγκριση περιβαλλοντικών όρων για τη 
δημιουργία παραθεριστικού οικισμού στη θέση «Καλο¬ 
γήρου - Ντινιούς» του Δήμου Ιστιαίας (ν. Ευβοίας), σε 
γήπεδο εμβαδού 147,6 στρεμμάτων, ιδιοκτησίας ομάδας 
συνιδιοκτητών εκπροσωπουμένων από τους Σ.Μπάκα, 
Α.Ευθυμίου, Χ.Πλάτανο, Β.Ααγουδάκη και Α.Θεοχάρη. 

7. Την υπ’ αριθμ. 1792/914/27.6.2002 βεβαίωση της Δι¬ 
εύθυνσης Πολεοδομικού Σχεδιασμού - Τμήμα Β'. 

8. Την υπ’ αριθμ. 73/2003 γνωμοδότηση του δημοτικού 
συμβουλίου Ιστιαίας. 

9. Την υπ’ αριθμ. 203/2004 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

10. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

Άρθρο 1 

Εγκρίνεται το πολεοδομικό σχέδιο της έκτασης ιδι¬ 
οκτησίας φυσικών προσώπων στη θέση «Καλογήρου 
- Ντινιούς» του Δήμου Ιστιαίας (Ν. Ευβοίας), με τον κα¬ 


θορισμό οικοδομήσιμων χώρων, οδών, πεζοδρόμων, κοι¬ 
νόχρηστων χώρων, χώρου εκκλησίας, χώρων αθλητικών 
εγκαταστάσεων, κοινόχρηστων χώρων - παιδική χαρά, 
κοινόχρηστου χώρου -παιδική χαρά, χώρου στάθμευσης 
αυτοκινήτων και χώρου βιολογικού καθαρισμού, όπως 
οι ρυθμίσεις αυτές φαίνονται στο σχετικό πρωτότυπο 
διάγραμμα σε κλίμακα 1:1.000, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 25259/2006 πράξη του και που αντίτυπο του σε φω¬ 
τοσμίκρυνση δημοσιεύεται με την παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, 
ο πολεοδομικός κανονισμός της περιοχής της οποίας 
το πολεοδομικό σχέδιο εγκρίνεται με το προηγούμενο 
άρθρο. 

Άρθρο 3 

1. Στο οικοδομικό τετράγωνο 17 επιτρέπεται η χρήση 
αμιγούς κατοικίας, όπως αυτή προσδιορίζεται από το 
άρθρο 2 του από 23.2.1987 π.δ/τος (Δ’ 166). 

2. Στα λοιπά οικοδομικά τετράγωνα επιτρέπεται η 
χρήση μόνο κατοικίας. 

Άρθρο 4 

Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας εγκρίνεται 
το πολεοδομικό σχέδιο με το άρθρο 1 της παρούσας, 
επιβάλλεται προκήπιο πλάτους τριών (3,00), έξι (6,00) 
και δέκα (10,00) μέτρων, όπως φαίνεται στο διάγραμμα 
του άρθρου 1. 

Άρθρο 5 

Ά. Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
καθορίζονται ως εξής: 

1. Ελάχιστο πρόσωπο: δεκατέσσερα (14,00) μέτρα Ελά¬ 
χιστο εμβαδόν: τετρακόσια (400) τ. μέτρα. 

2. Μέγιστο ποσοστό κάλυψης των οικοπέδων: τριάντα 
πέντε τοις εκατό (35%) της επιφάνειας τους. 

3. Συντελεστής δόμησης: τριάντα εκατοστά (0,30), με 
μέγιστη δομήσιμη επιφάνεια ανά οικόπεδο: εκατόν εί¬ 
κοσι (120) τ. μέτρα. 

4. Μέγιστο επιτρεπόμενο ύψος των κτιρίων: επτά και 
μισό (7,50) μέτρα για τα διώροφα και τέσσερα και μισό 
(4,50) μέτρα για τα ισόγεια, το οποίο προσαυξάνεται 
κατά 1,50 μ. για την τοποθέτηση στέγης, η κατασκευή 
της οποίας είναι υποχρεωτική. 

Β. Οι όροι και περιορισμοί δόμησης των κοινωφελών 
χώρων και ειδικών χρήσεων που καθορίζονται με το 
άρθρο 1 της παρούσας ορίζονται ως εξής: 

1. χώρος εκκλησίας 

- Μέγιστη δομήσιμη επιφάνεια: εκατό (100) τ. μέτρα. 

- Μέγιστο επιτρεπόμενο ύψος: επτά και μισό (7,50) 
μέτρα. 

2. χώρος βιολογικού καθαρισμού 

- Μέγιστη δομήσιμη επιφάνεια για τις υπέργειες εγκα¬ 
ταστάσεις: τριάντα (30) τ. μέτρα. 

- Μέγιστο επιτρεπόμενο ύψος: τρία και μισό (3,50) 
μέτρα. 

Γ. Επί πλέον των ανωτέρω ισχύουν τα εξής: 

1. Απαγορεύεται η κατασκευή κτιρίων επί υποστυλω¬ 
μάτων (ΡίΙοΐΙδ). 

2. Επιτρέπεται η κατασκευή δεξαμενής αποθήκευσης 
νερού και η εγκατάσταση επί της στέγης ηλιακού θερ¬ 
μοσίφωνα, μόνο εφόσον η τοποθέτηση τους γίνεται 
κατά τρόπο αισθητικά αποδεκτό και συμφωνήσει προς 
τούτο η αρμόδια Επιτροπή Πολεοδομικού και Αρχιτε¬ 
κτονικού Ελέγχου (Ε.Π.Α.Ε.). 

3. Εφόσον η όψη του κτιρίου υπερβαίνει τα δεκαπέντε 
(15,00) μέτρα επιβάλλεται η διάσπαση ή η μετατόπιση του 
κτιριακού όγκου κατά ένα (1,00) μέτρο τουλάχιστον. 

4. Οι τυχόν αναμονές οπλισμού καλύπτονται υποχρε¬ 
ωτικά. 

5. Επιτρέπεται η κατασκευή σε κάθε οικόπεδο υπόγει¬ 
ου γκαράζ σύμφωνα με τον ισχύοντα Γενικό Οικοδομικό 
Κανονισμό. 

6. Οι υπόγειοι χώροι που δεν προσμετρώνται στο συ¬ 
ντελεστή δόμησης περιορίζονται στο 50% της πραγ¬ 
ματοποιούμενης κάλυψης. 

7. Οι εξωτερικές όψεις και οι διαμορφώσεις των ελεύ¬ 
θερων χώρων πρέπει να ακολουθούν τα πρότυπα και 
την κλίμακα των ορεινών οικισμών και πρέπει να προ¬ 
στατεύεται η υπάρχουσα βλάστηση. 

8. Για τη χορήγηση κάθε οικοδομικής άδειας απαιτεί¬ 
ται η έγκριση της Ε.Π.Α.Ε. 


9. Το μέγιστο ύψος μετράται από το φυσικό έδαφος 
σε κάθε σημείο της όψης του κτιρίου. 

10. Απαγορεύεται η εγκατάσταση φωτεινών και δια¬ 
φημιστικών πινακίδων. 

11. Για την έκδοση οικοδομικών αδειών απαιτείται η 
προηγούμενη έγκριση από την 1η Εφορεία Βυζαντινών 
Αρχαιοτήτων και από την ΙΑ' Εφορεία Προϊστορικών 
και Κλασσικών Αρχαιοτήτων, για παρακολούθηση των 
εργασιών εκσκαφής. 

12. Κατά την κατασκευή των έργων τηρούνται οι όροι 
της υπ’ αριθμ. 101446/573/20.2.2004 κοινής υπουργικής 
απόφασης έγκρισης περιβαλλοντικών όρων. 

Άρθρο 6 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

ο ΥΦΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 

ΥΠΟΥΡΓΕΙΟ 

ΟίΡΙΒΑΛλΟΚΤΟΣ «ΡΟΤΑ-ΙΑ! & ΔΗΜ. ΕΡΓΰΚ 



4313300 

ΕΠΙΦΑΝΕΙΑ ΓΗΠΕΔΟΥ! 1. 2. 3. ... 63. 64, 65. 1> 

ΠΑΡΑΘΕΡΙΣΤΙΚΟΥ ΟΙΚΙΣΜΟΥ 

ΠΕΡΙΟΧΗ ΚΑΛΟΓΗΡΟΥ - ΝΤΙΝΙΟΥΣ" 

ΚΑΙ ΛΟΙΠΟΙ ΣΥΝΙΔΙΟΚΤΗΤΕΣ 

Αριθμ. 23125 (3) 

Χαρακτηρισμός ως διατηρητέου του κτιρίου, που βρί¬ 
σκεται επί των οδών Σκληβανιώτου και Μακροπούλου 
του εγκεκριμένου ρυμοτομικού σχεδίου του Δήμου 
Λαμίας (Ν. Φθιώτιδας) και καθορισμός ειδικών όρων 
και περιορισμών δόμησης και χρήσεων αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικάς Οικοδομικάς Κανονισμάς» (Α'210), άπως αντι- 
καταστάθηκε με το άρθρο 3 παρ. 2 του ν. 2831/2000 
«Τροποποίηση των διατάξεων του ν. 1577/1985 «Γ.Ο.Κ.» 
και άλλες πολεοδομικές διατάξεις» (ΑΊ40). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά άργανα» (Α'98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας, 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β'754). 

4. Την από 25.5.2005 αιτιολογική έκθεση της Διεύθυν¬ 
σης Πολεοδομικού Σχεδιασμού -Τμήμα Παραδοσιακών 
Οικισμών. 

5. Τις από 21.6.2005 αντιρρήσεις των ενδιαφερομένων 
επί της ως άνω αιτιολογικής έκθεσης (υπ’ αριθμ. ΥΠΕ- 
ΧΩΔΕ 27007/24.6.2005) και τις απά 26.10.2005 παρατη¬ 
ρήσεις της αρμόδιας υπηρεσίας επί των αντιρρήσεων 
των ενδιαφερομένων. 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο - στο σύνολο του 
- το κτίριο (πρώην κλινική Παπαθανασίου) που βρίσκεται 
επί των οδών Σκληβανιώτου και Μακροπούλου του εγκε¬ 
κριμένου ρυμοτομικού σχεδίου του Δήμου Λαμίας (Ν. 
Φθιώτιδας), όπως αυτό φαίνεται με μαύρη διαγράμμιση 
στο σχετικό πρωτότυπο διάγραμμα σε κλίμακα 1:100, 
που θεωρήθηκε απά τον Προϊστάμενο της Διεύθυνσης 
Τυπογραφικών Εφαρμογών με την υπ’ αριθμ. 23125/2006 
πράξη του και που αντίτυπο του σε φωτοσμίκρυνση 
δημοσιεύεται με την παρούσα απόφαση. 


2. Διατηρητέο χαρακτηρίζεται το αρχικό κτίριο, καθώς 
και οι εναρμονιζόμενες με αυτό μεταγενέστερες προ¬ 
σθήκες, όχι, όμως και τα πάσης φύσεως καθ’ ύψος ή κατ’ 
επέκταση υπάρχοντα προσκτίσματα που αλλοιώνουν το 
αρχικό κτίριο. Ο καθορισμός των προσκτισμάτων αυτών 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (Ε.Π.Α.Ε.). 

3. Απαγορεύεται κάθε αφαίρεση, αλλοίωση ή κατα¬ 
στροφή τάσο των επί μέρους αρχιτεκτονικών, καλλι¬ 
τεχνικών και διακοσμητικών στοιχείων του χαρακτηρι- 
ζομένου ως διατηρητέου κτιρίου, όσο και του κτιρίου 
συνολικά, πλην εκείνων των στοιχείων και προσκτι- 
σμάτων, για τα οποία η Ε.Π.Α.Ε. γνωμοδοτεί για την 
αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στο φέροντα οργανισμά 
καθώς και επεμβάσεις για λάγους λειτουργικούς του 
χαρακτηριζόμενου ως διατηρητέου κτιρίου, εφόσον δεν 
αλλοιώνεται ο αρχιτεκτονικός χαρακτήρας του και δεν 
θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως δι¬ 
ατηρητέο κτίριο. 

Επιτρέπεται μόνο η τοποθέτηση επιγραφών μικρών 
διαστάσεων που πληροφορούν για την χρήση των χώ¬ 
ρων του κτιρίου. 

6. Αιτήσεις για προσθήκη στο διατηρητέο κτίριο απο- 
στέλλονται από την Πολεοδομική Υπηρεσία, με γνώ¬ 
μη της οικείας Ε.Π.Α.Ε., στην αρμόδια υπηρεσία του 
Υπουργείου Περιβάλλοντος, Χωροταξίας και Δημοσίων 
Έργων, για ειδική ρύθμιση, σύμφωνα με τις διατάξεις 
του άρθρου 4 (παρ. 2) του ν. 1577/1985 Γ.Ο.Κ.» (Α'210), 
όπως ισχύει. 

7. Για οποιαδήποτε επέμβαση στο εξωτερικό και εσω¬ 
τερικό του χαρακτηριζομένου ως διατηρητέου κτιρίου, 
όπως και για την τοποθέτηση επιγραφών απαιτείται η 
έγκριση της Ε.Π.Α.Ε. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2006 

ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
























